ang sigaw ng kanyang dangal, ng dangal ng kanyang pagkalalaki, ay dagling pinukaw ang bangis at init ng silangan niyang dugo, pinawi ang pagkahapo ng kanyang katawan, at nagdulot ng ibayong lakas at sigla sa nanglulumong dibdib. walang tugot ng katatakbo ang dalawang magkatoto. lumalaon ay lumalaki ang pagitan nila at ng sasakyan. sasabihin ng mga pusong mahihina, na sila'wala nang pag asa. dapwa'di gayon. sa mga kawal na iyon ng kabayanihan, ang pag asa sa isang pagwawagi ay lalong kumikinang at nagbabaga habang napapabingit sa panganib, pagkasawi at kamatayan. talagang ganyan ang mga bayani! talagang ganyan ang mga naghahabol at umuusig sa ngalan ng matwid, sa ngalan ng dangal, sa ngalan ng isang dalisay na pag ibig! parating buhay ang pag asa! papaano'buhay na lagi ang pananalig na, sapagka'katwiran ang hanap, ay may isang makatwirang bathala sa langit na sa kanila'tutulong at magdudulot ng tagumpay.